Kada ku zabi gwamnoni da ba zasu iya biyan ku albashi ba – Buhari – Oak TV Hausa
Kada ku zabi gwamnoni da ba zasu iya biyan ku albashi ba – Buhari
OAKTV Hausa	 Jan 10, 2019
Shugaban Kasar Najeriya Muhammadu Buhari ya gargadi talakawan Najeriya kan zaben gwamnonin da basu yi amana da ayyukan ba a tsawon mulkin su musamman irin wadanda suka kasa biyan su albashi da sauran hakkokin su.
Shugaba Buhari yace babu wani dalilin da zai hana gwamnoni biyan albashin ma’aikatan jihohin su ba, domin gwamnatin tarayya ta ba wa gwamnoni kudi dan gudanar da ayyukan da yake wuyan su.
Buhari yace yana mamakin yadda irin wadannan gwamnoni kan iya kwantawa har su yi barci bayan sun san akwai mutanen dake aikin gwamnati basu biya su albashin su ba, sanin suna da gidaje, suna da iyali, kudin haya , bukatun iyalansu , da suka hada da biyan kudin makaranta, da zuwa asibiti da sayen abinci da dai sauran su.
A dalilin haka Buhari ya shawarci talakawa su yi amfani da ‘yancin su na zabe su zabi wadanda suka chanchanta ,da kuma wayanda suka sana sa zu iya yi musa aiki.
Yace a baya ya dauki wani matakai dabam, amma kasancewa yanzu ana mulkin dimokradiyya ne tilas yabi tsarin. Sai dai yace duba da cewa tsarin na daukar lokaci, duk da haka, ana samun nasarorin gaske a abin da a kasa a gaba.
aikin kasaal’ummar NajeriyaalbashigargadigwamnoniOaktvoaktv/hausaTalakawa